b'\n_START_ARTICLE_\n\xc4\x8cesen\n_START_SECTION_\nOpis rastline\n_START_PARAGRAPH_\nV zemlji ima podolgovato glavno \xc4\x8debulico, okoli katere so tesno druga ob drugi razvr\xc5\xa1\xc4\x8dene ukrivljene stranske \xc4\x8debulice. Iz glavne \xc4\x8debulice zraste 30 do 80\xc2\xa0cm visoko steblo s cvetom. Steblo je pokon\xc4\x8dno in razvejano, do sredine ga pokrivajo suli\xc4\x8dasti, plo\xc5\xa1\xc4\x8dati in na robu hrapavi listi. Na vrhu stebla so belo zelenkasti ali rde\xc4\x8dkasti cvetovi, ki tvorijo glavi\xc4\x8dasto socvetje kobul.\n_START_SECTION_\nIzvor in uporaba\n_START_PARAGRAPH_\nZgodovina kultiviranega \xc4\x8desna ni to\xc4\x8dno poznana, Zohary in Hopf sta bila med prvimi, ki sta pisala o \xc4\x8desnu  Allium sativum se je najverjetneje razvil iz vrste Allium longicuspis, ki raste v Jugo-zahodni Aziji .\n_START_SECTION_\nKultivacija\n_START_PARAGRAPH_\nGojenje \xc4\x8desna je precej enostavno, v milih pogojih lahko zraste v enem letu. V hladni klimi se \xc4\x8desen posadi pribli\xc5\xbeno \xc5\xa1est tednov pred zmrzaljo in vzkali pozno pomladi. \xc4\x8cesnu se ne sme dodajati pesticidov. Lahko zboli za boleznijo rde\xc4\x8do \xc4\x8debulno gnilobo (Pyrenochaeta terrestris), pri kateri zbolijo korenine, ki postanejo rde\xc4\x8de ali roza barve. \xc4\x8cesnove rastline lahko rastejo skupaj, vendar morajo imeti \xc4\x8desnove glavice dovolj prostora, da zrastejo.\n_START_SECTION_\nKulinari\xc4\x8dna raba\n_START_PARAGRAPH_\n\xc4\x8cesen se zaradi svojega ostrega okusa v kulinariki uporablja kot za\xc4\x8dimba. Predvsem je v uporabi na vzhodu, jugu in jugozahodu Azije, na Bli\xc5\xbenjem vzhodu, v Severni Afriki, v Ju\xc5\xbeni Evropi in v predelih Severne Amerike in Srednje Amerike. Aroma variira glede na intenzivnost in metodo kuhanja. Zelo se ujema v kombinaciji s \xc4\x8debulo, paradi\xc5\xbenikom, ali ingverjem. Obi\xc4\x8dajno pred uporabo vsak strok olupimo, lahko pa celo neolupljeno glavico popra\xc5\xbeimo na olivnem olju zape\xc4\x8demo v pe\xc4\x8dici. \xc4\x8cesnov ekstrakt lahko pripravimo tako, da iztisnemo strok \xc4\x8desna ali pa njegovo korenino. Na Japonskem in Koreji \xc4\x8desnove glave fermentirajo pri visoki temperaturi; produkt tega je tako imenovani \xc4\x8drni \xc4\x8desen, sladkast sirup._NEWLINE_Tudi olja so lahko aromatizirana s \xc4\x8desnom. \xc4\x8ce pa \xc5\xbeelimo tako olje pripraviti doma, moramo dobro poznati na\xc4\x8din shranjevanja, saj v nasprotnem primeru lahko|pride do huj\xc5\xa1ih zapletov - botulizma. Da se izognemo temu problemu, tako pripravljeno olje shranjujemo v hladilniku in ga porabimo v tednu dni. Proizvajalci pa razmno\xc5\xbeevanje teh bakterij prepre\xc4\x8dijo z raznimi kislinami in kemikalijami._NEWLINE_Ponekod mlade stroke \xc4\x8desna zme\xc5\xa1ajo s sladkorjem, soljo in drugimi za\xc4\x8dimbami ter po 3-6 tednih jed postre\xc5\xbeejo kot predjed (v Vzhodni Evropi)._NEWLINE_Nezrela \xc4\x8desnova stebelca so trda in u\xc5\xbeitna. Imajo bla\xc5\xbeji okus kot sam \xc4\x8desnov strok in se pogosto uporabljajo v me\xc5\xa1anem cvrtju ali pa jih pripravimo kot \xc5\xa1parglje. \xc4\x8cesnovi listi so zelo znana zelenjava v Aziji. Nare\xc5\xbeejo jih na manj\xc5\xa1e kose in popra\xc5\xbeijo z mesom, jajci ali drugo zelenjavo._NEWLINE_Zmiksan \xc4\x8desen, olivno olje in jajca sestavljajo aioli \xe2\x80\x93 omaka, ki se v Franciji pogosto stre\xc5\xbee s croutoni in morsko hrano. V Gr\xc4\x8diji podobno omako imenujejo scordalia, kateri obi\xc4\x8dajno dodajo \xc5\xa1e kis in grudasto maso iz krompirja, mandljev ali orehov. Ajoblanco pa je \xc5\xa1panska specialiteta iz \xc4\x8desna, olja, mandljev in namo\xc4\x8denega kruha._NEWLINE_Pribli\xc5\xbeno \xc2\xbc \xc4\x8dajne \xc5\xbelice suhega, mletega \xc4\x8desna je ekvivalentna enemu sve\xc5\xbeemu stroku \xc4\x8desna.\n_START_SECTION_\nShranjevanje\n_START_PARAGRAPH_\n\xc4\x8cesen se shranjuje pri sobni temperaturi 18\xc2\xa0\xc2\xb0C in v suhem prostoru. Obi\xc4\x8dajno se sorta\xc2\xa0\xc2\xbbsoftneck\xc2\xab\xc2\xa0plete v sklopih, t. i. "pletenice"; ali pa v oljih, pri \xc4\x8demer nastane aromatizirano olje. Nepravilno shranjen \xc4\x8desen lahko pri sobni temperaturi napade bakterija Clostridium botulinum. Zato se olupljeni \xc4\x8desnovi stroki shranjujejo v hladilniku v kisu ali vinu. V trgovini je \xc4\x8desen shranjen na suhem pri -3\xc2\xa0\xc2\xb0C.\n_START_SECTION_\nZgodovinska raba\n_START_PARAGRAPH_\nV starih \xc4\x8dasih se je \xc4\x8desen uporabljal ve\xc4\x8dinoma v kulinariki. Egip\xc4\x8dani in Izraelci so ga uporabljali v dietni prehrani, pa tudi Khufujevi delavci, ki so gradili piramide. \xc4\x8cesen v Egiptu \xc5\xa1e vedno raste, vendar ga Sirijci kot pridelek bolj cenijo kot neko\xc4\x8d(Rawlinson\'s Herodotus, 2.125). Prvi so ga za\xc4\x8deli u\xc5\xbeivati stari Grki in Rimljani; vojaki, mornarji, skratka pode\xc5\xbeelski razred. Pliny starej\xc5\xa1i ga je uvajal v prehrano._NEWLINE_\xc4\x8cesen je bil zelo redka sestavina v angle\xc5\xa1ki kuhinji, \xc4\x8deprav naj bi ga tam gojili \xc5\xbee pred letom 1548. Nepogre\xc5\xa1ljiv je bil v mediteranski kuhinji.\n_START_SECTION_\nRaba v medicini\n_START_PARAGRAPH_\n\xc4\x8cesen se je uporabljal tako v prehrani kot v medicini tiso\xc4\x8de let; vsaj od takrat ko so se gradile egip\xc4\x8danske piramide. prepre\xc4\x8deval naj bi razna obolenja, kot so ateroskleroza, holesterol, povi\xc5\xa1an pritisk in rak._NEWLINE_Raziskave na \xc5\xbeivalih in kasneje tudi na ljudeh so potrdile koristno delovanje \xc4\x8desna na kardiovaskularni sistem. Neka \xc4\x8de\xc5\xa1ka \xc5\xa1tudija je dokazala, da \xc4\x8desen zmanj\xc5\xa1uje kopi\xc4\x8denje ma\xc5\xa1\xc4\x8dobe na vaskularne stene o\xc5\xbeilja. Ostale \xc5\xa1tudije so prav tako dokazale zmanj\xc5\xa1evanje aortnega plaka pri krmljenih kuncih , oziroma prepre\xc4\x8devanje vaskularne kalcifikacije pri ljudeh s povi\xc5\xa1anim holesterolom v krvi . Vazodilatatorni efekt \xc4\x8desna je najverjetneje rezultat katabolizma \xc4\x8desnovih polisulfidov do hidrogen sulfidov v rde\xc4\x8dih krvni\xc4\x8dkah; reakcija, ki je odvisna od zmanj\xc5\xa1anja tiolov na membrani. Hidrogen sulfidi so endogene signalne molekule, ki \xc5\xa1\xc4\x8ditijo kardiovaskularni sistem._NEWLINE_Kakorkoli, naklju\xc4\x8dni klini\xc4\x8dni poskusi, ki jih je financiral Nacionalni in\xc5\xa1titut zdravja (NIH) v ZDA in jih objavil v Archives of Internal Medicine leta 2007, niso potrdili dosedanjih \xc5\xa1tudij, da bi \xc4\x8desen zmanj\xc5\xa1eval raven holesterola v krvi pri ljudeh z zmerno povi\xc5\xa1anim holesterolom._NEWLINE_V nasprotju z desetletji trajajo\xc4\x8dimi raziskavami, kjer so potrjevali ugodne efekte \xc4\x8desna na profil holesterola v krvi, pa je NIH \xc5\xa1tudija ovrgla vse dosedanje ugotovitve in dokazala, da surov \xc4\x8desen ali \xc4\x8desnovi dodatki nimajo nikakr\xc5\xa1nega vpliva na LDL, HDL, trigliceride..._NEWLINE_Leta 2007 je BBC poro\xc4\x8dal, da bi \xc4\x8desen lahko ugodno vplival na prepre\xc4\x8devanje obi\xc4\x8dajnega prehlada. Ta trditev izhaja iz daljne tradicije, kjer se je \xc4\x8desen uporabljal v zeli\xc5\xa1\xc4\x8dni medicini proti hripavosti in ka\xc5\xa1lju.\n_START_SECTION_\nKemizem \xc4\x8desnovih spojin\n_START_PARAGRAPH_\n\xc4\x8cesen (Allium sativum) se uporablja kot hrana, za\xc4\x8dimba in kot prehransko dopolnilo. Svet Evrope \xc4\x8desen uvr\xc5\xa1\xc4\x8da v skupino naravnih za\xc4\x8dimb N1, ki se smejo \xc5\xbeivilom dodajati brez koli\xc4\x8dinskih omejitev. Po slovenski odredbi o razvrstitvi zdravilnih rastlin pa \xc4\x8desen spada v najvarnej\xc5\xa1o kategorijo H, ki ima enak pravni polo\xc5\xbeaj kot hrana._NEWLINE_V strokih \xc4\x8desna se nahajajo \xc5\xa1tevilne spojine, med katerimi so najpomembnej\xc5\xa1e \xc5\xbeveplove, ki so tudi eden od nosilcev farmakolo\xc5\xa1kega delovanja._NEWLINE_Nepo\xc5\xa1kodovan strok \xc4\x8desna vsebuje visoke koli\xc4\x8dine \xce\xb3-glutamilcisteinov. Slednji se lahko hidrolizirajo in oksidirajo do aliina, ki se nato skladi\xc5\xa1\xc4\x8di v nepo\xc5\xa1kodovanem \xc4\x8desnovem stroku pri nizkih temperaturah kot prekurzor za nastanek hlapnih \xc5\xbeveplovih spojin, ki so hkrati tudi vir zna\xc4\x8dilnega \xc4\x8desnovega vonja in okusa._NEWLINE_Z rezanjem, mletjem ali drobljenjem se iz vakuol sprosti encim alinaza, ki hitro lizira citosolne cisteinske sulfokside (aliin, metiin, propiin) do nastanka aromati\xc4\x8dnih alkil alkan-tiosulfinatov, kot je alicin (rumena teko\xc4\x8dina). Alicin in ostali alkil alkan-tiosulfinati so hlapni in kot taki tudi vir \xc4\x8desnovega specifi\xc4\x8dnega vonja in okusa. So pa tudi nestabilni in se hitro razgradijo do dialilsulfidov (DAS), dialildisulfidov(DADS), dialiltrisulfidov (DATS), ajoenov in ditiinov._NEWLINE_Hkrati lahko iz \xce\xb3-glutamilcisteinov po druga\xc4\x8dni kemijski poti nastajata S-alilcistein (SAC) in S-alila-merkaptocistein (SAMC), ki skupaj s saponini tudi pripomoreta h kurativnemu in preventivnemu delovanju \xc4\x8desna.'